[image: image1.png]



הכנסת
PAGE  
2
ועדת החוקה, חוק ומשפט
09/01/2017

הכנסת העשרים
מושב שלישי
<פרוטוקול מס' 312>
מישיבת ועדת החוקה, חוק ומשפט
יום שני, י"א בטבת התשע"ז (09 בינואר 2017), שעה 12:30
<סדר היום:>
<הצעת חוק-יסוד: הכנסת (תיקון מס' 47) (מניעת השתתפות בבחירות בשל התבטאות מועמד).>
נכחו:

<חברי הוועדה:> 
זאב בנימין בגין – מ"מ היו"ר
ענת ברקו

אורי מקלב

אוסאמה סעדי

טלי פלוסקוב
חברי הכנסת:
עודד פורר
<ייעוץ משפטי:>
גור בליי
<מנהל/ת הוועדה:>
אסף פרידמן
<רישום פרלמנטרי:>
מוריה אביגד
<הצעת חוק-יסוד: הכנסת (תיקון מס' 47) (מניעת השתתפות בבחירות בשל התבטאות מועמד)>
<היו"ר זאב בנימין בגין:>
אני פותח את ישיבת ועדת החוקה, חוק ומשפט בדיון קצר ברביזיה שהגיש חבר הכנסת אוסאמה סעדי בעניין הצעת חוק-יסוד: הכנסת (תיקון מס' 47) (מניעת השתתפות בבחירות בשל התבטאות מועמד). בבקשה, חבר הכנסת סעדי.
<אוסאמה סעדי (הרשימה המשותפת):>
אדוני היושב-ראש, חברי חברי הכנסת, הכותרת היתה "העברת נטל ההוכחה" וחברי ירד מהעניין הזה והשאיר את הסעיף היחיד בהצעה שמדברת על פסילת מועמד או רשימה והוא מבקש להוסיף את המילה "בהתבטאויותיו" במקום "במעשיו או בהתבטאויותיו". אנחנו סבורים שמדובר בפגיעה קשה בזכות חוקתית שהיא הזכות לבחור ולהיבחר והזכות לחופש ביטוי.
<עודד פורר (ישראל ביתנו):>
אגב, זה לא מה שאמרת בדיון.

<אוסאמה סעדי (הרשימה המשותפת):>
הדוגמאות שהביא חברי בדיון הקודם כתימוכין, אותן התבטאויות של חברי כנסת אחמד טיבי, חנין זועבי, מסעוד גנאים, איימן עודה, אני חושב שנותנות לנו אות אזהרה מה עלול התיקון הזה לעשות אם באמת הוא יעבור, שיתחילו לפשפש בכל התבטאות כזאת או אחרת, וזה להבדיל מהפסיקה העקרונית שקיימת שלא צריך למצוא כותרת, או ציטוט, או מעשה שולי – אפילו מעשה שולי – אלא צריך רצף, מסכת, שזה יהיה באמת המוטו המרכזי, העיקרון המרכזי של הסיעה, של הרשימה או של המועמד. 
הוא גם הוא הודה ואתה הבאת ציטוטים שכיום גם, למרות שלא כתובה המילה "בהתבטאויותיו", בית המשפט נותן שיקולים גם למעשים וגם להתבטאויות, הוא מסתכל גם על מעשיו וגם על התבטאויותיו. עובדה שגם אותן דוגמאות שהביא חברי עודד פורר, גם בפסיקה של בית המשפט העליון, בין אם זה "נאום השאהידים", בין אם זה ה"מרמרה", בין אם זה התבטאויות אחרות – ואני זוכר קטעי עיתונות מפה ועד הודעה חדשה של מועמדים שביקשו לפסול. 
כל העניין של ועדת הבחירות המרכזית – אני כבר הכנתי והגשתי, זה כבר על שולחן הכנסת, העניין שצריך לשלול בכלל מוועדת הבחירות המרכזית את הסמכות לפסול מועמדים או לפסול רשימות. בתוך עמנו אנחנו יושבים ואני הייתי חבר בוועדת הבחירות המרכזית וראיתי איך מתנהלים הדיונים שם. עם כל הכבוד, זה לא מוסיף כבוד. לכן אנחנו מגישים את הרביזיה ומבקשים לקבל את הרביזיה.
<היו"ר זאב בנימין בגין:>
טוב, אנחנו ניגש להצבעה. מי בעד הרביזיה של חבר הכנסת סעדי? מי נגד? מי נמנע?
הצבעה
בעד – 1
נגד – 4
נמנעים –אין
הרביזיה לא נתקבלה.

<היו"ר זאב בנימין בגין:>
1 בעד, 4 נגד. חבר הכנסת פורר מנוע מלהצביע, הוא איננו חבר הוועדה. הרביזיה נדחתה.
<עודד פורר (ישראל ביתנו):>
מה עם הרביזיה של מיכל רוזין, צריך להצביע עליה גם?

<גור בליי:>
לא, אין צורך.

<היו"ר זאב בנימין בגין:>
לא נכחה.

<עודד פורר (ישראל ביתנו):>
תודה, אדוני.

<היו"ר זאב בנימין בגין:>
תודה, אוסאמה, תודה, עודד. בסוף זה נגמר. ישיבה זו נעולה.
<הישיבה ננעלה בשעה 12:40.>

